༄༅། །གནད་འབེབས་ཉི་ཤུའི་འཁོར་ལོའི་གདམས་པ་མཆན་ཅན་བཞུགས།
༄༅༅། །ན་མོ་རཏྣ་གུ་རུ་ཡེ། ༼ ༼བསྒྲུབ་པ་སྔ་མ་ལ་༽ མ་གྲུབ་༼ན་མྱུར་དུ་༽ གནད་འབེབས་
༼པའི་མན་ངག་ཉི་ཟླ་༽ འཁོར་ལོ་ནི། །༼ བྲི་གཞི་ནི་ཤིང་ཤུན་ནམ།༽ གྲོ་གའམ་ནི་ཤོག་བུ་ལ། །བྲི་རྫས་
མཚལ་དཀར་ར་ཁྲག་དང་། །བ་དམར་ཁྲག་གིས་དཔེ་ཆུང་༼བསེབ་ཏུ་བསྒྲུབ་བྱའི་ཆུ་དང་གུར་
གུམ་བསྲེས་པས་༽ བཞིན། །༼སྔགས་དང་བཅས་པ་༽ འཁོར་ལོ་རྒྱས་པ་བྲི་བར་བྱ། །ཏིང་ངེ་འཛིན་
དང་འཁོར་ལོ་འཇུན༼པ་གཉིས་ལས༽། །༼ཏིང་ངེ་འཛིན་༽ ས་མ་ཏི་ཡིས་འཇུན་པ་ནི། །རང་
ཉིད་༼ ཁྲོ་བོ་༽ བདུད་རྩི་འཁྱིལ་པ༼སྐུ་མདོག་དམར་པོ༽ ར་བསྒོམ། །ཕྱག་གཡས་ཉི་མ་༼དམར་ལ་ཚ་
བ་༽ སླད་ལ་བསྐོར། །གཡོན་པས་ཟླ་བའི་སྟེང་༼དཀར་ལ་བསིལ་བ་༽ ནས་འཁྱུད། །༼བསྒྲུབ་བྱ་
༽ ཉི་མས་རྒྱབ་ནས་ཕུལ་བར་བསམ། །ཟླ་བས་མདུན་ནས་༼མྱུར་ངུ་༽ ཁྲིད་པར་
བསམ། །༼མཐར་༽ བསྒྲུབ་བྱ་ཟླ་བ་ལ་ཐིམ་བསམ། །༼གཉིས་པ་ཐ་མར་༽ འཁོར་ལོས་༼འཇུན་པའི་
༽ གནད་འབེབས་འདི་ལྟར་བྱ། །འཁོར་ལོ་སྦྲང་རྩི་གུ་གུལ་བདུག །༼རྡོརྗེ་སེམས་དཔའི་༽ ཡི་གེ་
བརྒྱ་པས་རབ་གནས་བྱ། །༼དེ་ནས་སྔར་གྱི་༽ གའུའི་ནང་གི་༼རྙི་བྲིས་པའི་༽ འཁོར་ལོ་དེ། །མོ་
འཁོར་༼མོ་འཁོར་སྟེང་འོག་མ་ནོར་བར་༽ བསྣོལ་མས་༼ཇི་བྲིས་པ་༽ སྟེང་ནས་མནན། །ཕོ་འཁོར་
རྩིབས་དྲུག་༼ཧཱུྂ་བྲིས་པས་༽ ཞབས་སུ་བྱ། །ལེ་རྒན་༼སོགས་དམར་པོ་ཉིད་༽དར་གྱིས་རྒྱ་གྲམ་
བཅིངས། །དེ་ནས་གའུའི་ནང་དུ་གཞུག །གནད་འབེབས་༼ ཀྱི་སྒོམ་བཟླས་༽ ཞག་བདུན་བར་
དུ་བྱ། །ཀ་ལིའི་༼སྔགས་ཀྱིས་༽ གནད་འབེབས་འདི་ཡིན་ཏེ། །ཨོཾ་ཧི་ལི་མི་ལི་བཛྲ་ས་ཧཱུྃ་བཾ་
ཧོཿསྭཱཧཱ། ཨ་ལིའི་གནད་འབེབས་དག་ཀྱང་གཅེས། །མལ་འོག་གྲུ་གསུམ་༼དམར་པོའི་
- 554 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
༽ ནང་དུ་བཅུག །དེ་ལྟར་ལས་སྦྱོར་བྱས་གྱུར་ན། །རྒྱལ་པོ་རྒྱལ་ཕྲན་ལ་སོགས་
ཀུན། །དམིགས་པ་གཏད་པས་དབང་དུ་འགྱུར། །སྐྱེ་བོ་༼༼ཐ་མལ་པའི་སྐྱེས་པ་བུད་མེད་༽ གཞན་
དག་སྨོས་ཅི་དགོས། །༼གནད་འབེབས་༽ འདི་མེད་༼པར་དབང་དུ་བསྡུ་བའི་༽ བསྒོམ་པ་བྱས་གྱུར་
ན། །༼དབང་གི་༽ དངོས་གྲུབ་འོང་ཀྱང་གྲུབ་ཐག་རིང་༼༩ས༽ ། །དེས་ན་༼གནད་འབེབས་༽ འདི་
ལ་༼ཀུན་གྱིས་༽ གཅེས་པར་བཟུང་༼སྣོད་ལྡན་མིན་པ་ལ་མི་སྦྱིན་གསུང་།༽ ། །༼མ་གྲུབ་ན་༽ གནད་
འབེབས་ཉི་ཟླའི་༼མན་ངག་བཙུན་མོ་སྲས་དང་བཅས་པ་དང་། བློན་པོ་དམག་དང་བཅས་པ་དང༌། དགེ་བཤེས་
གནས་བརྟན་ཉེ་གནས་དང་བཅས་པ་དང་། བཟའ་མི་འཁོར་དང་བཅས་པའི་རིགས་༽འཁོར་ལོ་ཞེས་བྱ་བ།
བླ་མ་རྡོ་རྗེ་གདན་པའི་གསུང་ལས་བྱུང་བ་ལྟར། རྡོ་རྗེ་འཛིན་པ་གྲགས་པ་རྒྱལ་མཚན་
གྱིས་ཡི་གེར་བཀོད་པ་རྫོགས་སོ། །མསྟུ་སརྦ་ཛ་ག་ཏཾ། དགེའོ། ༎
- 555 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།